La Heutte
La Heutte (frankprovenzalisch [a la høt], alem. Hütte, dütsch verautet Hütte) isch es Dorf ir politische Gmeind Péry-La Heutte, wo zum Verwautigs-Chreis Bärner Jura vom Kanton Bärn ir Schwyz ghört.

Geografi 
La Heutte ligt im Tau vor Schüss im Jura. D Gmeindsflächi hed us 23 % langwirtschaftlecher Flächi, 67,6 % Waud, 8,6 % Sidligsflächi u 0,9 % süschtigi Flächi bstange. D Nachbergmeinde si Sonceboz-Sombeval, Orvin, Péry, Reconvilier u Tavannes gsi.

Gschicht 
La Heutte isch zum erschte Mal gnennt worde im Jahr 1393 aus Hütte, 1727 La Heutte. Bis zum 31. Dezämber 2009 het d Gmeind zum Bezirk Courtelary ghört. Uf e 1. Jänner 2015 hei di vormalige Gmeinde La Heutte und Péry zur nöie Gmeind «Péry-La Heutte» fusioniert.

Ywohner 
Quäuue: Bundesamt für Statistik 2005

Dr Uusländeraateil isch 2010 bi 11,6 % gläge.

Religion 
60,2 % vo de Ywohner si evangelisch-reformiert, 26 % si römisch-katholisch (Stang 2000).

Politik 
Bi de Nationauraatswahle 2011 het s das Ergebnis ggää: BDP 9,3 %, CVP 4,3 %, EVP 1,4 %, FDP 5,9 %. GLP 1,3 %, GP 6,0 %, SP 28,5 %, SVP 32,7 %, Suschtigi 10,6 %.

Gmeindspresidänti vo La Heutte isch vor dr Fusion (2014/2015) d Nelly Schindelholz gsii. Si isch ou Gmeindspräsidänti vor nöie Gmeind worde.

Wirtschaft 
D Arbetslosigkeit isch im Jahr 2011 bi 1,7 % gläge.

Sprach u Dialäkt 
Bir Vouchszeuuig 2000 hei vo de 488 Ywohner 20,1 % Dütsch aus Houptsprach aaggää, 75,2 % Französisch u 1,6 % Italienisch.

Dr alt frankprovenzalisch Patois vo La Heutte isch wahrschynlech ir erschte Heufti vom 20. Jh. uusgstorbe.

Weblink 

 www.laheutte.ch

Fuessnote 

Ort (Kanton Bärn)